### 2.      Orientering om budgetopfølgning Teknik- og Miljøudvalget pr. 31. oktober 2017

**Åbent**

Sagsnr.: 326-2017-5121        J.nr.: 00.30.14           Dokumentnr.:
326-2017-328631

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. oktober
2017. Dispositionsregnskaberne viser et samlet forventet merforbrug på 2,9 mio.
kr. (sidste måned 3,7 mio. kr.). Tillægsbevillinger besluttet på
Kommunalbestyrelsens møde den 29. november 2017 indgår ikke i denne
budgetopfølgning

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø*

Arbejdet med indsatsplaner fortsættes i 2018 og 2019. Det
forventes, at 2,0 mio. kr. opspares og overføres til det videre arbejde i 2018
og 2019 (sidste måned 2,0 mio. kr.). Der forventes et mindreforbrug på 0,4 mio.
kr. (sidste måned 0,4 mio. kr.) som vedrører tilsagn om tilskud fra Miljø- og
Fødevareministeriet til naturprojekter, hvor udgifterne har været afholdt
tidligere.

Der forventes et merforbrug på færger og havne på 3,4 mio.
kr. (sidste måned 4,1 mio. kr.).

På havneområdet er stormskaderne opgjort og der disponeres
med, at udgifterne dækkes, således at der nu forventes budgetoverholdelse. Der
disponeres fortsat med merforbrug vedr. [adresse] på 0,2 mio.kr.
grundet udskiftning af fendertømmer.

På færgedriften forventes nu et merforbrug på 3,2 mio.kr.
(sidste måned 3,8 mio.kr.). Forbedringen skyldes, at der er indgået højere
indtægter end forventet.

Der er udarbejdet en handleplan for færgedriften for at
indhente merforbruget over de kommende 4 år. Derudover vil der være fokus på
udvikling af værktøjer til den fremadrettede økonomi- og aktivitetsstyring, så
det sikres at handleplanens effekter nås. Der vil blive arbejdet videre med
andre aktivitetsområder, som vil kunne tilføjes handleplanen efterfølgende, så
merforbruget eventuelt kan nedbringes hurtigere.

*Vej, Ejendom og Affald, excl. brugerfinansieret*

Der forventes et merforbrug på Entreprenørservice på 2,0
mio. kr. som skyldes, at overført planlagt merforbrug fra 2016 afvikles over en
fireårig periode fra 2016-2019 (sidste måned 2,0 mio. kr.).

*Orientering vintertjeneste:*

Budgettet udgør 10,8 mio. kr. Udgifter bogført i januar til
oktober 2017 udgør 4,1 mio. kr.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Pr. 31.
oktober 2017 er der solgt ydelser for i alt 1,7 mio.
kr. (sidste måned 1,7 mio. kr.).

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 2,9

mio. kr. (sidste måned 3,7 mio. kr.).

*Anlæg:*

Den samlede budgetopfølgning viser en forventet
saldo/mindreforbrug ultimo 2017 på 17,1 mio. kr. (sidste måned 23,1 mio. kr.).
Forskellen fra sidste måned skyldes, at det nu forventes, at
Trafiksikkerhedsprojekter 2017 kan nås udført i 2017, at der forventes afholdt
flere udgifter vedr. Kultur- og [adresse], samt at dele af anlæg
vedrørende [adresse], Planlægning af ny station [adresse],
Byggemodning af grund Munkesøen og Naturplan 2017 forventes overført og
forbrugt i kommende år.

**Bilag**

|  |  |
| --- | --- |
| Månedsrapport Teknik og Miljøudvalget pr. 31. oktober 2017 | 326-2017-328630 |